open-index/open-wikipedia-markdown huggingface dataset:
সারা ম্যাকলিওড

**সারা ম্যাকলিওড** (জন্ম: ১৮ জুলাই ১৯৭১) নিউজিল্যান্ডের চলচ্চিত্র জগতের একজন বিশিষ্ট অভিনেত্রী। তিনি পিটার জ্যাকসন পরিচালিত *[[দ্য লর্ড অব দ্য রিংস: দ্য ফেলোশিপ অব দ্য রিং|দ্য লর্ড অফ দ্য রিংস: দ্য ফেলোশিপ অফ দ্য রিং]]* এবং *[[দ্য লর্ড অব দ্য রিংস: দ্য রিটার্ন অব দ্য কিং|দ্য লর্ড অফ দ্য রিংস: দ্য রিটার্ন অফ দ্য কিং]]* ছবিতে রোজি কটন নামক এক মহিলা হবিট (রূপকথা জগতের কাল্পনিক প্রানী) চরিত্রে অভিনয় করার জন্য পরিচিত। ম্যাকলিওড ২০০৮ থেকে ২০০৯ সাল পর্যন্ত নিউজিল্যান্ডের টিভি ধারাবাহিক *শর্টল্যান্ড স্ট্রিটে*  সিন্ডি ওয়াটসনের চরিত্রে অভিনয় করেছিলেন।

## অভিনয় জীবন
সারা ম্যাকলিওড পিটার জ্যাকসন পরিচালিত  *[[দ্য লর্ড অব দ্য রিংস (চলচ্চিত্র ধারাবাহিক)|দ্য লর্ড অফ দ্য রিংস]]*  চলচ্চিত্রের অভিনেতা নির্বাচক (কাস্টিং ডাইরেক্টর) লিজ মুলেনকে আগে থেকে চিনতেন। ম্যাকলিওড যখন ছয় মাসের গর্ভবতী ছিলেন, তখন তিনি রোজি কটন নামে একজন মহিলা হবিটের ভূমিকায় অভিনয়ের জন্য অডিশন দিয়েছিলেন। চার মাস পর তিনি সেই ভূমিকায় অভিনয়ের জন্য নির্বাচিত হন। তিনি যখন এই চলচ্চিত্র শৃঙ্খলার জন্য প্রথম চিত্রায়ন শুরু করেন তখন তার বাচ্চার জন্ম হয়ে গেছে এবং তার বয়স ছিল ১২ সপ্তাহ। চলচ্চিত্র শৃঙ্খলার তৃতীয় এবং শেষ ছবির চিত্রায়নের সময় তার বাচ্চার বয়স চার বছর হয়ে গেছিল। এই ঘটনা থেকে বোঝা যায় যে সম্পূর্ন চলচ্চিত্র শৃঙ্খলার প্রযোজনার সময়কাল কতটা দীর্ঘায়িত ছিল।  তার মেয়ে, মাইসিও চলচ্চিত্রে অভিনয় করেছিলেন। *[[দ্য লর্ড অব দ্য রিংস: দ্য রিটার্ন অব দ্য কিং|দ্য লর্ড অফ দ্য রিংস: দ্য রিটার্ন অফ দ্য কিং]]* -এর শেষ দৃশ্যে তাকে দেখা গিয়েছিল। ২০০৪ সালে *নিউজিল্যান্ড হেরাল্ড* পত্রিকার পর্যবেক্ষণ অনুসারে ম্যাকলিওড  দ্য লর্ড অফ দ্য রিংস চলচ্চিত্র শৃঙ্খলায় গুরুত্বপূর্ণ ভূমিকা পালনের জন্য উল্লেখযোগ্য।  ২০০৭ সালে, ম্যাকলিওডসহ নিউজিল্যান্ডের চৌদ্দজন দ্য লর্ড অফ দ্য রিংস চলচ্চিত্রে অংশগ্রহনকারী অভিনেতারা চলচ্চিত্রের প্রযোজক সংস্থা নিউ লাইনের বিরুদ্ধে মামলা করে চলচ্চিত্রের মোট আয়ের পাঁচ শতাংশের আইনত অধিকার দাবী করে। 

২০০৮ থেকে ২০০৯ সাল পর্যন্ত, ম্যাকলিওড নিউজিল্যান্ডের টিভি ধারাবাহিক *শর্টল্যান্ড স্ট্রিটে*  সিন্ডি ওয়াটসনের চরিত্রে অভিনয় করেছিলেন। ম্যাকলিওড এই চরিত্রে অভিনয়ের জন্য সারোগেসি বিষয়ের উপর ব্যক্তিগত গবেষণা করেন কারণ তার চরিত্রটি ছিল একজন সারোগেট মা -এর।  ২০১০ সালে *আমেরিকা'স নেক্সট টপ মডেলের* একটি পর্বে, ম্যাকলিও উপস্থিত হয়েছিলেন। এই পর্বে প্রতিযোগীরা *লর্ড অফ দ্য রিংস*  চলচ্চিত্রের বিষয়ভিত্তিক একটি চিত্রগ্রহনে অংশগ্রহণ করেছিলেন। 

## তথ্যসূত্র

বিষয়শ্রেণী:২১শ শতাব্দীর নিউজিল্যান্ডীয় অভিনেত্রী
বিষয়শ্রেণী:২০শ শতাব্দীর নিউজিল্যান্ডীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
বিষয়শ্রেণী:নিউজিল্যান্ডীয় চলচ্চিত্র অভিনেত্রী
শ্রুতি লক্ষ্মী

**শ্রুতি জোসে** (জন্ম ৮ সেপ্টেম্বর ১৯৯০), যিনি বিনোদন জগতে **শ্রুতি লক্ষ্মী** নামেই বেশি পরিচিত, তিনি একজন ভারতীয় অভিনেত্রী যিনি মূলত মালায়ালাম চলচ্চিত্র এবং টেলিভিশন ধারাবাহিকে অভিনয় করেন। শ্রুতি একজন প্রশিক্ষিত ধ্রুপদী নৃত্যশিল্পী। তিনি ২০১৬ সালে টেলিভিশন ধারাবাহিক *পোক্কুভেইল* -এ তার অভিনয়ের জন্য সেরা অভিনেত্রী হিসেবে *কেরালা রাজ্য টেলিভিশন পুরস্কার* জিতেছিলেন। 

## ব্যক্তিগত জীবন
শ্রুতি জোসে ওরফে শ্রুতি লক্ষ্মী, ৮ সেপ্টেম্বর ১৯৯০ সালে কান্নুরে বসবাসকারী জোসে এবং চলচ্চিত্র অভিনেত্রী লিসি জোসের ঘরে জন্মগ্রহণ করেন।  তার বাবা কান্নুরের অধিবাসী এবং মা ওয়ানাড়ের বাসিন্দা। তার এক বড় বোন আছে যার নাম শ্রীলয়া। তিনি একজন ক্যাথলিক ধর্মাবলম্বী। শ্রীকান্দাপুরমের সরকারি উচ্চমাধ্যমিক বিদ্যালয় থেকে বিজ্ঞান বিভাগে দ্বাদশ উত্তীর্ণ হওয়ার পর তিনি ত্রিভান্দ্রমের *মার ইভানিওস* কলেজে থেকে স্নাতক ডিগ্রি অর্জনের জন্য ভর্তি হন। তিনি একজন প্রশিক্ষিত ধ্রুপদী নৃত্যশিল্পী। তার বড় বোন শ্রীলয়াও বিবিধ চলচ্চিত্রে অভিনয় করেছেন যাদের মধ্যে উল্লেখযোগ্য কুট্টিম কোলুম (২০১৩), মানিক্যম (২০১৫) এবং কম্পার্টমেন্ট (২০১৫)। শ্রীলয়া *অমৃতা টিভি* চ্যানেলে কৃষ্ণকৃপাসাগরম, কানমনি, *সূর্যা টিভি* চ্যানেলে  থেনুম ভায়াম্বুম, *মাঝাভিল মনোরমা* টিভি চ্যানেলে ভাগ্যদেবতা,মুনুমণুমণি এবং *এফএভিল* টিভি চ্যানেলে মানুমণি প্রিঞ্জে ধারাবাহিকে অভিনয় করেছেন।

বর্তমানে শ্রুতি ও তার পরিবার কোচির কাক্কানাদ অঞ্চলে বসতি স্থাপন করেছেন।  শ্রুতি ২০১৬ সালের ২ জানুয়ারী তারিখে ডাঃ আভিন আন্তোকে বিয়ে করেন।  শ্রুতি এবং তার বোন ২০১৮ থেকে ২০১৯ সাল পর্যন্ত সূর্য টিভির ধারাবাহিক থেনুম ভায়াম্বুমে প্রধান চরিত্রে অভিনয় করেছিলেন।

## কর্মজীবন
শ্রুতি লক্ষ্মী ২০০০ সালে রঞ্জিত শঙ্কর রচিত এবং এশিয়ানেট টিভি চ্যানেলে সম্প্রচারিত টেলিভিশন ধারাবাহিক নিঝালুকাল-এ শিশু শিল্পী হিসাবে অভিনয় করে তার কর্মজীবন শুরু করেন। তিনি *নক্ষত্রঙ্গল*, *গোয়েন্দা আনন্দ* ইত্যাদি টেলিভিশন ধারাবাহিকেও অভিনয় করেছেন। শ্রুতি *রোমিও* (২০০৭) ছবিতে ভামা চরিত্রে অভিনয়ের মাধ্যমে চলচ্চিত্র জগতে আত্মপ্রকাশ করেন।  এই চলচ্চিত্রে তিনি অভিনেতা দিলীপের সাথে জুটি বাঁধেন। তিনি বেশ কয়েকটি সংগীত অ্যালবামের চলচ্চিত্রায়নে অভিনয় করেছেন। শ্রুতি *নাম্মাল থাম্মিল* (এশিয়ানেট), *ইয়ুথ ক্লাব* (এশিয়ানেট), *শ্রীকান্দান্নাইর শো* (সূর্য টিভি) ইত্যাদি জনপ্রিয় টিভি অনুষ্ঠানে অংশ নিয়েছেন। তিনি ফ্লাওয়ার্স টিভিতে একটি জনপ্রিয় রিয়েলিটি শো *স্টার চ্যালেঞ্জে* অংশগ্রহণ করেছিলেন। 

## চলচ্চিত্র তালিকা

## তথ্যসূত্র

বিষয়শ্রেণী:তামিল টেলিভিশনের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কণ্ণুরের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
সংযোজিতা রানে

**সংযোজিতা রানে সারদেশাই** (২০শে আগস্ট ১৯২৩ - ১২ই জানুয়ারি ২০১৭) ছিলেন গোয়ার প্রথম মহিলা সংসদ সদস্য, যিনি ১৯৮০ সালে মহারাষ্ট্রবাদী গোমন্তক পার্টির (এমজিপি) টিকিটে উত্তর গোয়ার সংসদ সদস্য নির্বাচিত হয়েছিলেন।

## প্রাথমিক জীবন এবং শিক্ষা
সংযোজিতা রানের জন্ম ১৯২৩ সালের ২০শে আগস্ট মধ্যপ্রদেশের গোয়ালিয়রে। তাঁর পিতা ছিলেন ক্যাপ্টেন দত্তজি রাও ভোঁসলে। সংযোজিতা সাত্তারির মেজর জোইবা এস. রানে সারদেশাইয়ের সাথে বিবাহ বন্ধনে আবদ্ধ হন। তিনি ছিলেন পঞ্চম গাড়োয়াল রাইফেলসের সেকেণ্ড লেফটেন্যান্ট জয়েন্দ্র রানের মা, জয়েন্দ্র রানে মরণোত্তর বীরচক্রে ভূষিত হন। সংযোজিতা গোয়ালিয়রের গজরা রাজে উচ্চ বিদ্যালয়ে পড়াশোনা করেন এবং সেখান থেকে ম্যাট্রিকুলেশন সম্পন্ন করেন।

## রাজনৈতিক জীবন
সংযোজিতা রানে ১৯৮০ থেকে ১৯৮৫ সাল পর্যন্ত লোকসভার সাংসদ ছিলেন। তিনি মহারাষ্ট্রবাদী গোমন্তক পার্টির (এমজিপি) টিকিটে নির্বাচিত হয়ে লোকসভা নির্বাচনে জয়ী গোয়ার একমাত্র মহিলা সাংসদ হয়েছিলেন। তিনি ১৯৮৪ এবং ১৯৯১ সালের লোকসভা নির্বাচনে স্বতন্ত্র প্রার্থী হিসেবে প্রতিদ্বন্দ্বিতা করে ব্যর্থ হন। ১৯৮০ সালে, গোয়া মুক্তি পরবর্তী সময়ে তিনি উত্তর গোয়ার একজন সক্রিয় রাজনীতিবিদ ছিলেন। সেই সময়ে, সক্রিয় রাজনীতি ক্ষেত্রে প্রবেশ করা খুব কম সংখ্যক নারীর মধ্যে তিনি ছিলেন একজন।

তিনি একজন সক্রিয় সমাজকর্মী ছিলেন। তিনি আর্মি ওয়েলফেয়ার সেন্টার, ভুজ (১৯৫২ - ৫৯) এবং মহিলা মণ্ডল, ভুজ (১৯৫৩ - ৫৯) -এর সদস্য ছিলেন। তিনি কোলহাপুরের *মহারানি শান্তা দেবী গায়কোয়াড় গৃহশাস্ত্র সংস্থা*র সচিব হিসাবে দায়িত্ব পালন করেছিলেন (১৯৬৭ - ৬৯)। তিনি ১৯৭৪ সাল থেকে গোয়ার বিচোলিমের পরিবার ও শিশু কল্যাণ কেন্দ্র এবং ১৯৭৭ সাল থেকে গোয়ার মহিলা ইমদাদ শাখার সদস্য ছিলেন। তিনি ১৯৭৬ সাল থেকে উত্তর গোয়ার খনি-শ্রমিক শিশুদের জন্য মিড-ডে মিল প্রোগ্রামেরও অংশ ছিলেন।

## মৃত্যু
সংযোজিতা রানে ৯৬ বছর বয়সে উত্তর গোয়ার সানকেলিমের কারচিরেমে তাঁর নিজের বাসভবনে মারা যান। মৃত্যুর সময় তাঁর দুই ছেলে এবং এক মেয়ে বর্তমান ছিলেন।

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:মহারাষ্ট্রবাদী গোমন্তক পার্টির রাজনীতিবিদ
বিষয়শ্রেণী:গোয়ালিয়রের ব্যক্তি
বিষয়শ্রেণী:সপ্তম লোকসভার সদস্য
বিষয়শ্রেণী:গোয়ার রাজনীতিতে নারী
বিষয়শ্রেণী:গোয়ার লোকসভা সদস্য
বিষয়শ্রেণী:গোয়ার রাজনীতিবিদ
বিষয়শ্রেণী:২০১৭-এ মৃত্যু
বিষয়শ্রেণী:১৯২৩-এ জন্ম
বিষয়শ্রেণী:অপর্যালোচিত অনুবাদসহ পাতা
সেতু লক্ষ্মী

**সেতু লক্ষ্মী** একজন ভারতীয় অভিনেত্রী যিনি মূলত মালায়ালাম চলচ্চিত্র এবং টেলিভিশন ধারাবাহিকে অভিনয় করার জন্য পরিচিত। সেতু লক্ষ্মী নাট্যমঞ্চের শিল্পী হিসেবে তার কর্মজীবন শুরু করেছিলেন এবং পরে চলচ্চিত্র ও টিভি ধারাবাহিকে বিভিন্ন চরিত্রে অভিনয়েরর মাধ্যমে খ্যাতি অর্জন করেন।

## ব্যক্তিগত জীবন
সেতু লক্ষ্মী জন্মসূত্রে কেরালার তিরুবনন্তপুরম -এর অধিবাসী। তার স্বামী একজন থিয়েটার অভিনেতা এবং সাজসজ্জা শিল্পী (মেকাপ আর্টিস্ট)।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2020)">উদ্ধৃতি প্রয়োজন</span>]]* &#x5D; লক্ষ্মীর চার সন্তানের মধ্যে তিন মেয়ে এবং এক ছেলে।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (February 2020)">তথ্যসূত্র প্রয়োজন</span>]]* &#x5D; তার মেয়ে একজন নাট্য শিল্পী আর ছেলে কিশোর একজন নাট্য এবং মুকাভিনয় শিল্পী। কিশোর এশিয়ানেট চ্যানেলের কৌতুকমূলক অনুষ্ঠান *কমেডি এক্সপ্রেস* -এর একটি দল *বয়েজ*-এর সদস্য ছিলেন। তাদের নিজস্ব নাটক দল ছিল যার নাম চিরায়িংকিজ অনুগ্রহ। 

## অভিনয় জীবন
২০০৬ সালে বালচন্দ্রন মেনন পরিচালিত এবং দূরদর্শনে সম্প্রচারিত *সূর্যদয়ম*  ধারাবাহিকের মাধ্যমে সেতু লক্ষ্মী অভিনয় জগতে আত্মপ্রকাশ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2024)">উদ্ধৃতি প্রয়োজন</span>]]* &#x5D; তিনি সত্যান আঁথিকার *রাসাথান্থরাম*, *বিনোদয়ত্র* এবং *ভাগ্যদেবতা* চলচ্চিত্রে অভিনয় করেছিলেন। তার অভিনীত অন্যান্য চলচ্চিত্রের মধ্যে রয়েছে ই কান্নি কুডি, *লেফট রাইট লেফট*, *হাউ ওল্ড আর ইউ*, *[[৩৬ ভায়াদিনিলে|৩৬ ভায়াধিনিলে]]* এবং *ইউটোপিয়াইলে রাজাভু* ।  কিছুদিনের বিরতির পর মঞ্জু ওয়ারিয়র চলচ্চিত্রে অভিনয়ের মাধ্যমে তিনি অভিনয় জগতে প্রত্যাবর্তন করেন। *হাউ ওল্ড আর ইউ* চলচ্চিত্রে তার অভিনয় অনেক প্রশংসা কুড়িয়েছে। লক্ষ্মী ৩৬ ভায়াধিনিলে চলচ্চিত্রের তামিল পুনর্নির্মানেও অভিনয় করেছিলেন। এই চলচ্চিত্রের মাধ্যমে অভিনেত্রী জ্যোতিকার তামিল চলচ্চিত্র জগতে অভিষেক হয়েছিল।

তিনি চারবার দুটি বিভাগে রাজ্য নাট্য পুরস্কার জিতেছেন। *হাউ ওল্ড আর ইউ*  চলচ্চিত্রে তার অসাধারণ অভিনয়ের জন্য সেতুলক্ষ্মী ২০১৪ সালে কেরালা রাজ্য চলচ্চিত্র পুরস্কার অনুষ্ঠানে সেরা সহ-অভিনেত্রীর পুরস্কার জিতেছিলেন।

*মুনুমণি* ধারাবাহিকের আপাচিয়াম্মা এবং*আলিয়ান ভার্সাস আলিয়ান* ধারাবাহিকের রথনাম্মা চরিত্রে অভিনয়ের জন্য তিনি সুপরিচিত। সেতুলক্ষ্মী *মোহাকাদল* ধারাবাহিকে অভিনয়ের জন্যও পরিচিত। 

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:তিরুবনন্তপুরমের অভিনেত্রী
গারলিন্ডে ওবারমায়ার

**গারলিন্ডে ওবারমায়ার** (১৯৪২–১৯৮৪) একজন অস্ট্রিয়ান নারীবাদী লেখিকা ছিলেন। তিনি মানসিক স্বাস্থ্যসেবা নিয়ে তাঁর সমালোচনার জন্য পরিচিত।

তিনি *আই উইল নট* এবং *সান ফ্রান্সিসকো, অফ কোর্স* (বা তিনি নিজেই শিরোনামটি অনুবাদ করেছিলেন *পজিটিভলি সান ফ্রান্সিসকো*) লিখেছিলেন।

ওবারমায়ারকে কিছু সমালোচক তাঁর লেখায় আধ্যাত্মিক অন্তর্দৃষ্টির জন্য কৃতিত্ব দিয়েছেন। তবে এটি সম্ভবত ভারতে তাঁর একটি সফরের অতিরঞ্জিত মূল্যায়ন। ১৯৭৬ সালে তিনি স্বামী পরমানন্দ সরস্বতীর সাথে তিন সপ্তাহ ভারত সফর করেছিলেন। এই সফরের বিস্তারিত মালাচি ও'ডোহার্টির স্মৃতিকথা, *আই ওয়াজ এ টিনএজ ক্যাথলিক* গ্রন্থে উল্লেখ করা হয়েছে। তাঁর উন্মাদনার অনুসন্ধানকে প্রাচ্য ধর্মের সাথে সংযুক্ত করার পরিবর্তে অরাজক চিন্তার উদযাপন হিসেবেই দেখা উচিত।

তিনি ১৯৮৪ সালে ভিয়েনায় তাঁর চল্লিশের কোঠায় আত্মহত্যার মাধ্যমে মৃত্যুবরণ করেন।

## আরও দেখুন
*নাট্যকারদের তালিকা

## সূত্র

বিষয়শ্রেণী:অস্ট্রীয় নারীবাদী
বিষয়শ্রেণী:অস্ট্রীয় অ-কল্পকাহিনী লেখক
বিষয়শ্রেণী:১৯৪২-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:২০শ শতাব্দীর অ-কল্পকাহিনী লেখক
বিষয়শ্রেণী:১৯৮৪-এ আত্মহত্যা
জালখান মসজিদ

**জালখান মসজিদ** (), যা **শেহের মসজিদ** নামেও পরিচিত।  এটি ছিল একটি শিয়া মসজিদ, যার অবস্থান ছিলো আধুনিক আর্মেনিয়ার রাজধানী ইয়েরেভানের শাহার কোয়ার্টারে।  আনুমানিক ১৬৮৭ সালে মসজিদটি তৎকালীন ইরানে অবস্থিত ছিলো, এবং ধারণা করা হয় ১৯২৬ থেকে ১৯২৮ সালের মধ্যে এটি ধ্বংস করা হয়।

## ইতিহাস
মসজিদটি ইয়েরেভানের গালা ও তেপেবাশি পর্বতশ্রেণির মাঝখানে অবস্থিত ছিল। হেনরি লিঞ্চের মতে, মসজিদের গায়ে আরবি বর্ণমালায় তুর্কি ভাষায় লেখা ছিলো যে এটি  সালে নির্মিত হয়েছিল। 

১৯২৬ - ১৯২৮ সালের দিকে মসজিদের প্রধান হলটি ভেঙ্গে ফেলা হয়  এবং সেখানে আর্মেনিয়ান এসএসআর- এর একটি রাষ্ট্রীয় মালিকানাধীন হোটেল নির্মাণ করা হয়, যা ছিলো সোভিয়েত আর্মেনিয়ার প্রথম হোটেল।  প্রথমে ইনট্যুরিস্ট এজেন্সির নামানুসারে এর নামকরণ করা হয়েছিল ইনট্যুরিস্ট হোটেল, কিন্তু পরবর্তীতে ১৯৫৯ সালে এর নাম পরিবর্তন করে ইয়েরেভান হোটেল রাখা হয়। ১৯৯৯ সালে আবারও এর নাম পরিবর্তন করে নামকরণ করা হয় গোল্ডেন টিউলিপ হোটেল ইয়েরেভান, যা বর্তমানে ১৪ আবভিয়ান স্ট্রিটে অবস্থিত।

আজারবাইজানের রাষ্ট্রীয় আর্কাইভে সংরক্ষিত ১৯৪৯ সালের একটি আর্কাইভাল নথিতে বলা হয়েছে যে জালখান মসজিদটি একটি প্রদর্শনী হল হিসেবে ব্যবহৃত হত। 

দুই তলা ভবন ও অসংখ্য কক্ষবিশিষ্ট জালখান মসজিদের মাদ্রাসার ব্যবহার দ্বিতীয় বিশ্বযুদ্ধের পর পরিবর্তিত হয়।  ২০১৮ সালের তথ্য অনুযায়ী, ওই ভবনটি, যা ১৬ আবোভিয়ান স্ট্রিটে অবস্থিত, শিল্পী সমিতির প্রদর্শনী হল হিসেবে ব্যবহৃত হয়। 

## চিত্রশালা

File:1931-1932. Виден остаток входа Шехерской мечети (Зал-хана), в которой был до 1934 года атеистический клуб Красный Восток.jpg
File:1934-1935. Бывшая Шехерская мечеть (Зал-хана).jpg 

## আরো দেখুন

* আর্মেনিয়ায় ইসলাম

## তথ্যসূত্র

বিষয়শ্রেণী:কমিউনিস্টদের দ্বারা ধ্বংসকৃত মসজিদ
বিষয়শ্রেণী:১৬৮০-এর দশকে সম্পন্ন মসজিদ
বিষয়শ্রেণী:এশিয়ায় ইসলাম বিরোধী মনোভাব
বিষয়শ্রেণী:১৬৮৭-এ এশিয়ায় প্রতিষ্ঠিত
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:এশিয়ার মসজিদ
বিষয়শ্রেণী:আর্মেনিয়ার মসজিদ
সুরভি লক্ষ্মী

**সুরভি সিএম**, যিনি **সুরভি লক্ষ্মী** নামেও পরিচিত, তিনি একজন ভারতীয় চলচ্চিত্র, টেলিভিশন এবং মঞ্চ অভিনেত্রী। সুরভি মূলত মালায়ালাম চলচ্চিত্র এবং টেলিভিশনে অভিনয় করেন।  তিনি ২০১৬ সালে মালায়ালাম ছবি *মিন্নামিনুঙ্গুতে* একজন সংগ্রামী মধ্যবয়সী মায়ের ভূমিকায় অভিনয়ের জন্য সেরা অভিনেত্রী হিসাবে জাতীয় চলচ্চিত্র পুরস্কার জিতেছিলেন। 

সুরভি *মিডিয়া ওয়ান* টিভি চ্যানেলে সম্প্রচারিত কৌতুকমুখী মালায়লাম টেলিভিশন ধারাবাহিক *এমএইট্টি মুসা* -তে*পথু* চরিত্রে অভিনয়ের জন্য পরিচিত। 

## ব্যক্তিগত জীবন
সুরভি লক্ষ্মীর জন্ম ১৯৮৬ সালের ১৬ নভেম্বর। তার বাবা-মায়ের নাম অ্যান্ডি এবং রাধা। তিনি জন্মসূত্রে কেরালার কোঝিকোড়ের নারিকুনি অঞ্চলের বাসিন্দা।  সুরভি কালাডির শ্রী শঙ্করাচার্য সংস্কৃত বিশ্ববিদ্যালয় থেকে ভরতনাট্যমে স্নাতক (বিএ) ডিগ্রিতে  প্রথম স্থান অর্জন করেছিলেন।  সেই একই বিশ্ববিদ্যালয় থেকে তিনি পরে থিয়েটার আর্টসে স্নাতকোত্তর (এমএ) ডিগ্রি এবং মহাত্মা গান্ধী বিশ্ববিদ্যালয় থেকে পারফর্মিং আর্টসে দর্শনে স্নাতকোত্তর ডিগ্রি অর্জন করেন।  ২০১৭ সাল থেকে, তিনি শ্রী শঙ্করাচার্য সংস্কৃত বিশ্ববিদ্যালয়ে পারফর্মিং আর্টসে পিএইচডি করছেন। 

## অভিনয় জীবন
২০০৮ সালে, লক্ষ্মী *অমৃতা টিভি* চ্যানেলে সম্প্রচারিত রিয়েলিটি শো *সেরা অভিনেতা -*তে অংশগ্রহণ করেছিলেন এবং বিজয়ী হয়েছিলেন।

সুরভি লক্ষ্মী ৬৪তম জাতীয় চলচ্চিত্র পুরস্কার অনুষ্ঠানে সেরা অভিনেত্রী বিভাগে জাতীয় চলচ্চিত্র পুরস্কার জিতেছিলেন  এবং  ২০১৬ সালে কেরালা রাজ্য চলচ্চিত্র পুরস্কারে বিশেষ উল্লেখ পেয়েছিলেন। *মিন্নামিনুঙ্গু* ছবিতে তার ভূমিকার জন্য তিনি মালায়ালাম চলচ্চিত্র সমালোচক পুরস্কার অনুষ্ঠানে সেরা সহ অভিনেত্রীর পুরস্কার পেয়েছেন। 

## চলচ্চিত্র তালিকা

## তথ্যসূত্র

বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কালিকট জেলার ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:কালিকটের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
মারুজা পেরেইরা

**মারুজা পেরেইরা** বা **পেরেরা**, পরবর্তীতে **মারুজা পেরেইরা বারিওস** (জন্ম ১৯০৬) একজন আফ্রো-উরুগুয়ান সাংবাদিক ও নারীবাদী কর্মী ছিলেন। তিনি আফ্রো-উরুগুয়ান সাময়িকী *[[নুয়েস্ত্রা রাসা]]*তে সক্রিয় ছিলেন এবং কোমিতে দে মুজেরেস নেগ্রাস পর লা পাস ই কনত্রা এল ফাসিস্মো এর প্রতিষ্ঠাতা ছিলেন এবং এটি "কৃষ্ণাঙ্গ নারীদের প্রথম রাজনৈতিক দল" হিসেবে পরিচিত।

## জীবন
পেরেইরার জীবন সম্পর্কে খুব কম তথ্য পাওয়া যায়। তবে, ১৯৩০ এর দশকে তিনি এবং আইরিস ক্যাব্রাল *[[নুয়েস্ত্রা রাসা]]*তে লেখালেখির ক্ষেত্রে "সবচেয়ে দৃশ্যমান, সংগ্রামী এবং স্পষ্টভাষী" নারী ছিলেন। তারা দুজন ১৯৩৬ সালের জাতীয় নারী কংগ্রেসের প্রতিনিধি হিসেবে নির্বাচিত হয়েছিলেন। জুন ১৯৩৬ সালে ক্যাব্রালের মৃত্যুর পর, পেরেইরা কৃষ্ণাঙ্গ রাজনৈতিক দল পার্তিদো অটোক্তোনো নেগ্রোতে সক্রিয় হন। মারিয়া ফেলিনা দিয়াজ এর সাথে তিনি দলের সাময়িকী *পিএএন* এর জন্য "পেজ ফর ইউ" নামক একটি কলাম লিখতেন এবং নারীদের রাজনৈতিক অংশগ্রহণে উৎসাহিত করতেন। তিনি পার্তিদো অটোক্তোনো নেগ্রো দলের একটি নারী শাখা প্রতিষ্ঠা করেন। এটি কোমিতে দে মুজেরেস নেগ্রাস পর লা পাস ই কনত্রা এল ফাসিস্মো নামে পরিচিত।

১৯৩৭ সালে তিনি কবি ও কর্মী পিলার বারিওসকে বিয়ে করেন। পার্তিদো অটোক্তোনো নেগ্রো দল বিলুপ্ত হওয়ার পরও, ১৯৪৮ সালে বন্ধ হয়ে যাওয়ার আগে পর্যন্ত তিনি *নুয়েস্ত্রা রাসা*তে সক্রিয় ছিলেন। পরে তিনি গৃহকর্মীদের জন্য একটি শ্রমিক ইউনিয়ন আসোসিয়াসিয়ন দে এমপ্লেয়াদাস দোমেস্তিকাস প্রতিষ্ঠা করেন। যদিও ব্যস্ত গৃহকর্মীদের জন্য সংগঠনে অংশগ্রহণ করা কঠিন ছিল। ১৯৮০ সাল পর্যন্ত তিনি জীবিত ছিলেন।

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:মৃত্যুর সাল অনুপস্থিত
বিষয়শ্রেণী:উরুগুয়ের নারীবাদী
বিষয়শ্রেণী:উরুগুয়েতে আফ্রিকান অভিবাসনের প্রভাব
লেবাননে ইসলাম

**[[লেবানন|লেবাননে]] [[ইসলাম|ইসলামের]]** একটি দীর্ঘ ও ধারাবাহিক ইতিহাস রয়েছে। সেন্ট্রাল ইন্টেলিজেন্স এজেন্সির ২০২০ সালের হিসাব অনুসারে, দেশের মোট জনসংখ্যার ৬৯.৩% মুসলিম।  যদিও পিউ রিসার্চ সেন্টারের ২০২২ সালের এক গবেষণায় লেবাননে মুসলিমদের সংখ্যা ৫৭.৬% দেখানো হয়েছে।  সিআইএ-র গবেষণা অনুসারে, সুন্নিরা ৩১.৯% ও দ্বাদশী শিয়ারা ৩১.২%। তবে আলাউই ও ইসমাইলীর মতো অন্যান্য শিয়া শাখার অনুসারীর সংখ্যা কম। দ্রুজদের কখনো লেবাননের পাঁচটি মুসলিম সম্প্রদায়ের (সুন্নি, শিয়া, দ্রুজ, আলাউই ও ইসমাইলি) একটি হিসেবে চিহ্নিত করা হয়।  যদিও বেশিরভাগ দ্রুজ নিজেদেরকে মুসলিম হিসেবে পরিচয় দেয় না  এবং তারা ইসলামের পঞ্চস্তম্ভও গ্রহণ করে না। 

লেবাননের বিভিন্ন রাজনৈতিক ও ধর্মীয় নেতাদের মধ্যে জাতীয় চুক্তি নামে পরিচিত একটি চুক্তির শর্তাবলী অনুসারী দেশের রাষ্ট্রপতিকে অবশ্যই একজন খ্রিস্টান; প্রধানমন্ত্রীকে অবশ্যই একজন সুন্নি এবং সংসদের স্পিকারকে অবশ্যই একজন শিয়া হতে হবে।

## ইতিহাস

## জনসংখ্যা

উল্লেখ্য যে, নিম্নলিখিত পরিসংখ্যানটি কেবল আনুমানিক। কারণ লেবাননে ১৯৩২ সালে শেষ আদমশুমারি হয়েছিল। তাই সঠিক জনসংখ্যার অনুমান করা কঠিন।

লেবাননে মুসলমানদের সংখ্যা নিয়ে বহু বছর ধরে বিতর্ক চলমান। কারণ ১৯৩২ সাল থেকে লেবাননে কোনো সরকারী আদমশুমারি হয়নি। সিআইএ ওয়ার্ল্ড ফ্যাক্টবুক অনুসারে, লেবাননী ভূখণ্ডের মধ্যে মুসলিম জনসংখ্যা প্রায় ৫৯.৫%  এবং মোট জনসংখ্যার প্রায় ৮.৬  থেকে ১৪  মিলিয়ন প্রবাসী। কেউ কেউ মোট জনসংখ্যার প্রায় ২০% প্রবাসী বলে মনে করেন। ১৯৩২ সালে লেবাননে সর্বশেষ আদমশুমারিতে মুসলিমদের সংখ্যা (শিয়া ১৯%, সুন্নি ২২%, দ্রুজ ৭%) ছিল জনসংখ্যার ৪৮% (৭৯১,৭০০ জনের মধ্যে ৩৮৮,৪০০)।  ১৯৮৫ সালে সেন্ট্রাল ইন্টেলিজেন্স এজেন্সি (সিআইএ) কর্তৃক পরিচালিত একটি গবেষণায় মুসলিমদের সংখ্যা ( শিয়া ৪১%, সুন্নি ২৭%, দ্রুজ ৭%) জনসংখ্যার ৭৫% (২,২২৮,০০০ এর মধ্যে ১,৬৬৭,০০০) দেখানো হয়েছিল। 

## সাম্প্রতিক রাজনৈতিক ও ধর্মীয় ইস্যু
লেবানন একটি ধর্মনিরপেক্ষ দেশ হলেও ব্যক্তিগত ও পারিবারিক আইন; যেমন বিবাহ, তালাক ও উত্তরাধিকার এখনো ধর্মীয় কর্তৃপক্ষের নিয়ন্ত্রণে। অর্থাৎ প্রত্যেক ব্যক্তি তার ধর্মীয় সম্প্রদায়ের নিয়ম অনুযায়ী এসব বিষয়ে সিদ্ধান্ত পায়। সিভিল (ধর্মনিরপেক্ষ) বিবাহ লেবাননের অভ্যন্তরে বৈধ নয়। কারণ ধর্মীয় নেতারা একে অনুমোদন দেন না। তবে যদি কেউ বিদেশে গিয়ে সিভিল বিবাহ করেন, তাহলে লেবানন সরকার তা স্বীকৃতি দেয়।

লেবাননে নাস্তিকতা সরকারিভাবে স্বীকৃত নয় অর্থাৎ কেউ নিজেকে আনুষ্ঠানিকভাবে নাস্তিক ঘোষণা করতে পারে না। তবে ২০০৯ সালে স্বরাষ্ট্রমন্ত্রী জিয়াদ বারুদ এই আইনে একটি পরিবর্তন আনেন, যার ফলে কেউ চাইলে তার জাতীয় পরিচয়পত্র (আইডি কার্ড) থেকে ধর্মীয় পরিচয় মুছে ফেলতে পারেন। তবে এটি কেবল পরিচয়পত্রের জন্য প্রযোজ্য; পরিবার সংক্রান্ত আইনে ধর্মীয় কর্তৃপক্ষের নিয়ন্ত্রণ রয়েই গেছে। 

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:এশিয়ায় ইসলাম
বিষয়শ্রেণী:মধ্যপ্রাচ্যে ইসলাম
সুনু লক্ষ্মী

**সুনু লক্ষ্মী** একজন ভারতীয় অভিনেত্রী যিনি মূলত তামিল এবং মালায়ালাম চলচ্চিত্র জগতে অভিনয়ের জন্য পরিচিত। 

## অভিনয় জীবন
সুনু লক্ষ্মী ২০০৬ সালে বিজু চন্দ্রন পরিচালিত *শকুনাম* নামক একটি টেলিফিল্মের মাধ্যমে তার অভিনয় জীবন শুরু করেন, যা দূরদর্শনে সম্প্রচারিত হয়েছিল।  তার অভিনীত প্রথম পূর্ন দৈর্ঘ্যের চলচ্চিত্র প্রকল্প ছিল রথীনাকুমার পরিচালিত *সেনগাথু ভূমিলে* ।  তার পরবর্তী উল্লেখযোগ্য অভিনয় প্রকল্পগুলি ছিল শিবা শানমুগান পরিচালিত *এপ্পোথুম ভেন্দ্রান,* এস এ চন্দ্রশেখর পরিচালিত *ট্যুরিং টকিজ* ইত্যাদি। সুনু মালয়ালম চলচ্চিত্র *স্নেহামুল্লোরাল কুদেউল্লাপোল* -তে অভিনয় কুরেছিলেন যার পরিচালনার দায়িত্বে ছিলেন রিজু নায়ার। সুন *আরাম* ছবিতে অভিনয় করেছিলেন।  আসিফ আলীর সাথে তইনি মালায়ালাম সংগীত অ্যালবাম *আজহাকোঠা ময়না* -তে কাজ করেছিলেন যা খুবই বিখ্যাত ছিল।

## ব্যক্তিগত জীবন
সুনু লক্ষ্মী সেভেন্থ-ডে অ্যাডভেন্টিস্টদের দ্বারা পরিচালিত একটি স্কুলে পড়াশোনা করেছিলেন। তিনি আন্নামালাই বিশ্ববিদ্যালয় থেকে তার স্নাতক ডিগ্রি সম্পন্ন করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2018)">তথ্যসূত্র প্রয়োজন</span>]]* &#x5D;

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কোচির অভিনেত্রী
বিষয়শ্রেণী:জীবিত ব্যক্তি
প্রিয়া লাল

**প্রিয়াঙ্কা লালাজি** যিনি **প্রিয়া লাল** নামেই বেশি পরিচিত তিনি একজন ব্রিটিশ অভিনেত্রী যিনি প্রাথমিকভাবে মালায়লাম, তামিল এবং তেলুগু চলচ্চিত্রে অভিনয় করেছেন।  ২০১০ সালে এনআর সঞ্জীব পরিচালিত মালায়ালাম ছবি *জনকনের* মাধ্যমে তিনি অভিনয় জগতে আত্মপ্রকাশ করেন। এই চলচ্চিত্রে অভিনেতা মোহনলাল এবং সুরেশ গোপী অভিনয় করেছিলেন। 

## জীবনের প্রথমার্ধ
প্রিয়া লাল সংযুক্ত আরব আমিরাতের রাস আল-খাইমাহ শহরের একটি খ্রিস্টান পরিবারে জন্মগ্রহণ করেন। তার বাবা-মা লালাজি এবং বীনা কেরালার বাসিন্দা। তার এক বড় ভাই আছে যার নাম দীপক লালাজি। প্রিয়া যখন ছোট ছিল, তখন তার পরিবার যুক্তরাজ্যে চলে যায় এবং ইংল্যান্ডের লিভারপুলে বসতি স্থাপন করে।

## অভিনয় জীবন
প্রিয়া ২০১১ সালে *জনকন* চলচ্চিত্রের মাধ্যমে অভিনয় জগতে আত্মপ্রকাশ করেন যা বাণিজ্যিকভাবে সফল হয়। পরবর্তীতে তিনি মালায়ালাম চলচ্চিত্র জগতে স্বক্রিয় হয়ে ওঠেন এবং *খিলাড়ী রমন* (২০১১) এবং *লর্ড লিভিংস্টোন ৭০০০ কান্দি* (২০১৫) সহ বেশ কয়েকটি জনপ্রিয় চলচ্চিত্রে অভিনয় করেন। 

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ব্রিটিশ অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:লিভারপুলের অভিনেত্রী
বিষয়শ্রেণী:মালয়ালী ব্যক্তি
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:ব্রিটিশ চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ খ্রিস্টান
ওলগা পোব্লেতে

**ওলগা পোব্লেতে দে এসপিনোসা** (২১ মে, ১৯০৮ – ১৭ জুলাই, ১৯৯৯) চিলির একজন দীর্ঘকালীন নারী অধিকার কর্মী এবং নারীবাদী ছিলেন। তিনি ১৯৬২ সালে লেনিন শান্তি পুরস্কার লাভ করেন। পোব্লেতে এবং এলেনা কাফারেনাকে পরবর্তীকালে মোভিমিয়েন্তো প্রো-এমানসিপাসিয়ন দে লাস মুজেরেস দে চিলে এর দ্বারা "প্রতিষ্ঠাতা মাতৃপ্রতিমা" হিসেবে সম্মানিত করা হয়। এটি ১৯৪০ এর দশকে বিদ্যমান মূল সংস্থায় তাদের গুরুত্বপূর্ণ সদস্য হওয়ার সাথে সম্পর্কিত। নারী অধিকার ছাড়াও, তিনি ব্যক্তিগত বিকাশ এবং কল্যাণ বিষয় নিয়েও উদ্বিগ্ন ছিলেন।

## তথ্যসূত্র

বিষয়শ্রেণী:চিলীয় নারীবাদী
বিষয়শ্রেণী:লেনিন শান্তি পুরস্কারপ্রাপ্ত
বিষয়শ্রেণী:১৯০৮-এ জন্ম
বিষয়শ্রেণী:১৯৯৯-এ মৃত্যু
মারিয়া জাখারোভা

**মারিয়া ভ্লাদিমিরোভনা জাখারোভা** () তিনি ২০১৫ সাল থেকে রাশিয়ান ফেডারেশনের পররাষ্ট্র মন্ত্রণালয়ের মুখপাত্র হিসেবে দায়িত্ব পালন করছেন।

তার ঐতিহাসিক বিজ্ঞানে প্রার্থী ডিগ্রি রয়েছে, যা রাশিয়ান ভাষায় পিএইচডি ডিগ্রির সমতুল্য।  

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ জাতীয়তাবাদী
বিষয়শ্রেণী:রাশিয়ায় ইউক্রেনবিরোধী মনোভাব
বিষয়শ্রেণী:২১শ শতাব্দীর রুশ কূটনীতিবিদ
বিষয়শ্রেণী:মস্কো রাজ্য আন্তর্জাতিক সম্পর্ক ইনস্টিটিউটের প্রাক্তন শিক্ষার্থী
বিষয়শ্রেণী:মস্কোর সাংবাদিক
বিষয়শ্রেণী:রুশ প্রচারক
বিষয়শ্রেণী:রাশিয়ান অর্থোডক্স খ্রিস্টান
বিষয়শ্রেণী:রুশ নারী সাংবাদিক
বিষয়শ্রেণী:রাজনীতিতে রুশ নারী
বিষয়শ্রেণী:রুশ নারী কূটনীতিবিদ
বিষয়শ্রেণী:মস্কোর কূটনীতিবিদ
বিষয়শ্রেণী:রাশিয়ান ফেডারেশনের পূর্ণক্ষমতাসম্পন্ন রাষ্টদূত
বিষয়শ্রেণী:বিশেষভাবে মনোনীত ব্যক্তি ও অবরুদ্ধ তালিকা
বিষয়শ্রেণী:মার্কিন যুক্তরাষ্ট্রের অর্থ বিভাগ কর্তৃক নিষেধাজ্ঞার শিকার রুশ ব্যক্তি
বিষয়শ্রেণী:ইউরোপীয় ইউনিয়নের নিষেধাজ্ঞাভুক্ত রুশ ব্যক্তি
বিষয়শ্রেণী:যুক্তরাজ্যের নিষেধাজ্ঞাভুক্ত রুশ ব্যক্তি
বিষয়শ্রেণী:ইউক্রেন কর্তৃক ওয়ান্টেড পলাতক
বিষয়শ্রেণী:রুশ পররাষ্ট্র মন্ত্রণালয়ের মুখপাত্র
বিষয়শ্রেণী:মস্কো স্টেট ইনস্টিটিউট অফ ইন্টারন্যাশনাল রিলেশনস-এর প্রাক্তন শিক্ষার্থী
ইসাবেলা পটবারি

**ইসাবেলা ক্লড পটবারি** (১৮৯০ &ndash; ৩১ জুলাই ১৯৬৫) একজন প্রতিকৃতি চিত্রশিল্পী, মহিলা সামাজিক ও রাজনৈতিক ইউনিয়নের (ডব্লিউএসপিইউ) সদস্য এবং এক বিদ্রোহী নারী ভোটাধিকার কর্মী। তিনি কয়েকবার গ্রেপ্তার হয়েছিলেন এবং কারাবাসকালে তাঁকে জোরপূর্বক খাওয়ানো হয়েছিল। ডব্লিউএসপিইউ-এর নেতৃত্ব তাঁকে অনশন পদক প্রদান করেছিল।

ইসাবেলা পটবারি ১৮৯০ সালে সারের এপসম-এ জন্মগ্রহণ করেন। তিনি হ্যারিয়েট অ্যালিস (জন্মনাম ক্ল্যাফাম; ১৮৬২–১৯৪২) এবং কেমব্রিজ-শিক্ষিত প্রধান শিক্ষক জন অ্যালবার্ট পটবারির (১৮৫৯–১৯০৩) কন্যা ছিলেন।

তিনি প্রথমবার ২৫ নভেম্বর ১৯১০ তারিখে গ্রেপ্তার হন এবং বো স্ট্রিট ম্যাজিস্ট্রেট আদালতে হাজির হন। ২৪ নভেম্বর ১৯১১ সালে আবারও গ্রেপ্তার হন এবং কারাবরণ করেন। ১২ ডিসেম্বর ১৯১১ সালে লন্ডন সেশনে তাকে আবারও আদালতে হাজির করা হয় এবং ৭ মার্চ ১৯১২ সালে তিনি অলিভ হোয়ারি ও মলি ওয়ার্ড এর সাথে রিজেন্ট স্ট্রিট এ রবিনসন অ্যান্ড ক্লিভার এর দোকানে দশটি জানালা ভাঙেন, যার মূল্য ছিল £১৯৫। ২২ বছর বয়সী এক শিক্ষার্থী হিসেবে, পটবারিকে ১৯ মার্চ ১৯১২-এ লন্ডন সেশনে বিচার করা হয় এবং হলোওয়ে কারাগারে ছয় মাসের কারাদণ্ড প্রদান করা হয়। সেখানে তিনি ১৯১২ সালে নারী ভোটাধিকার রুমালে স্বাক্ষরকারী ছিলেন। অনশন ধর্মঘটে যোগ দিয়ে জোরপূর্বক খাওয়ানোর শিকার হওয়ার পর, ১৯১২ সালের জুন মাসের শেষের দিকে তিনি আগেভাগেই মুক্তি পান। বো স্ট্রিটে তার সর্বশেষ উপস্থিতি ছিল ৩০ জুন ১৯১৪।

১৯২৯ সালে তিনি নাট্যকার ও অভিনেতা চার্লস নিকোলাস স্পেন্সারকে (১৮৯৮–১৯৫৮) লন্ডনের চেলসিতে বিয়ে করেন। এই দম্পতি চেলসির ১১৩ চেইনি ওয়াক এ বসবাস করতেন।

ইসাবেলা ক্লড স্পেন্সার ১৯৬৫ সালে লন্ডনের চেলসিতে মারা যান।

## তথ্যসূত্র

বিষয়শ্রেণী:১৮৯০-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:এপসম-এর ব্যক্তি
বিষয়শ্রেণী:ইংরেজ সুফরাজেট
বিষয়শ্রেণী:লন্ডনের চিত্রশিল্পী
বিষয়শ্রেণী:ইংল্যান্ড ও ওয়েলসের বন্দী
বিষয়শ্রেণী:মহিলা সামাজিক ও রাজনৈতিক ইউনিয়ন
বিষয়শ্রেণী:জোরপূর্বক খাওয়ানোর শিকার
মাগুরা জেলা ইনডোর স্টেডিয়াম

**মাগুরা জেলা ইনডোর স্টেডিয়াম** ২০১৭ প্রতিষ্ঠিত বাংলাদেশের একটি জেলা পর্যায়ের ইনডোর খেলাধুলা ও প্রশিক্ষণ আয়োজনের স্টেডিয়াম। এটি সাধারণত জেলার ব্যাডমিন্টন, বাস্কেটবল, টেবিল টেনিস, দাবা খেলার জন্য নির্মিত ভেন্যু। জেলার বীর মুক্তিযোদ্ধা আছাদুজ্জামান স্টেডিয়ামের দক্ষিণ পাশে এটির অবস্থান। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নির্মিত ও নিয়ন্ত্রিত  স্থাপনাটি স্থানীয় মাগুরা জেলা ক্রীড়া সংস্থার তত্ত্বাবধানে রয়েছে।

## ইতিহাস
জাতীয় ক্রীড়া পরিষদ মাগুরায় ইনডোর খেলার মান উন্নয়ন ও খেলোয়াড়দের শারীরিক সক্ষমতা বৃদ্ধির উদ্দেশ্যে প্রায় ৮ কোটি টাকার প্রকল্প নিয়ে ২০১৭ সালে স্থাপনাটি নির্মাণ করে। ২০১৮ সালের ১০ জুন, 'শেখ কামাল ইনডোর স্টেডিয়াম' রাখা হয়।  ক্রীড়া আয়োজন ছাড়াও এখানে খেলোয়াড়দের ব্যায়ামাগার বানানো হয়েছে। ২০২২ সালে স্টেডিয়ামে একটি লন টেনিস মাঠ তৈরি করা হয়। ২০২৫ সালে মে মাসে স্থাপনাটি 'জেলা ইনডোর স্টেডিয়াম' নামকরণ করা হয়।

## আয়োজন
উদ্বোধনের পর প্রথম সাত বছরে এখানে একটি টেনিস ও দুটি দাবা টুর্নামেন্টের আয়োজন করা হয়েছে। মাগুরার জেলা প্রশাসন এখানে টেবিল টেনিস প্রশিক্ষণ ও প্রতিযোগিতার আয়োজন করে। ক্রীড়ানুষ্ঠানের বাইরে এখানে সভা-সমাবেশ হয়ে থাকে। ২০২৩ সালে আন্তর্জাতিক ফিদে রেটিং দাবা প্রতিযোগিতা হয়েছে।

## তথ্যসূত্র

বিষয়শ্রেণী:মাগুরা জেলা
বিষয়শ্রেণী:২০১৭-এ বাংলাদেশে প্রতিষ্ঠিত
বিষয়শ্রেণী:বাংলাদেশের ইনডোর স্টেডিয়াম
বিষয়শ্রেণী:খুলনা বিভাগের ভবন ও স্থাপনা
বিনুথা লাল

**বিনুথা লাল** (জন্মনাম **অশ্বতী লাল** ) হলেন একজন ভারতীয় অভিনেত্রী এবং মডেল। বিনুথা মালায়ালাম সিনেমা জগতের একজন পরিচিত মুখ।  ১৯৮১ সালে মুক্তিপ্রাপ্ত মালায়ালাম ছবি *পারঙ্কিমালা* ২০১৪ সালে পুনরায় নির্মিত হয় যেখানে বিনুথা অভিনয় করেছিলেন। বিনুথা এই চলচ্চিত্রে থাঙ্কা নামে একজন মহিলার ভূমিকায় অভিনয় করেছিলেন যার জন্য তাকে বিশেষ মুন্ডু পোশাক পরিধান করতে হয়েছিল। 

## অভিনয় জীবন
১৯৯৬ সালে *আপ্পাজি* নামক কন্নড় চলচ্চিত্রের মাধ্যমে বিনুথা অভিনয় জগতে প্রবেশ করেন। দীর্ঘ বিরতির পর ২০০৮ সালে তিনি *নেঞ্জাথাই কিল্লাধে* নামক তামিল চলচ্চিত্রে সুগন্থী চরিত্রে অভিনয়ের মাধ্যমে চলচ্চিত্র জগতে প্রত্যাবর্তন করেন। ২০০৮ সালে তিনি *মাদুরাই পন্নু চেন্নাই পাইয়ান* চলচ্চিত্রে একতি বিশেষ ভূমিকায় অভিনয় করেন। বিনুথার উল্লেখযোগ্য কয়েকটি চলচ্চিত্র প্রকল্প হল *প্রমুখন*(২০০৯), *থোত্তুপ্পার*(২০১০), *পরাঙ্কিমালা* (২০১৪),  *অগগিরাভ্বা*(২০১৪), *উলসাহা কমিটি*(২০১৪), *ভাইয়া ভাইয়া*(২০১৪), সারধি(২০১৫), *লেন্স*(২০১৬), *চিলা নেরঙ্গালিল চিলার* (২০১৮) ইত্যাদি।

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
লাবণ্য (অভিনেত্রী)

**লাবণ্য** একজন ভারতীয় অভিনেত্রী যিনি মূলত তামিল চলচ্চিত্র এবং ধারাবাহিকে অভিন্যের জন্য  পরিচিত। লাবণ্য একজন শিশুশিল্পী হিসাবে ৪ বছর বয়স থেকে অভিনয় করতে শুরু করেন। ১৯৯০-এর দশকে তামিল ছবিতে পার্শ্ব চরিত্রে অভিনয় করে তিনি খ্যাতি অর্জন করেন, ২০০০-এর দশকে তিনি টেলিভিশন ধারাবাহিকে কাজ শুরু করেন। 

## অভিনয় জীবন
লাবণ্য চেন্নাইয়ের এমএ কৃষ্ণস্বামী উচ্চ মাধ্যমিক বিদ্যালয়ে এবং তারপর তামিলনাড়ুর হোসুরের ভেলানকান্নি ম্যাট্রিকুলেশন উচ্চ মাধ্যমিক বিদ্যালয়ে পড়াশোনা করেন। ছোটবেলা থেকেই তিনি অভিনয় করতে শুরু করেন। তার প্রাথমিক উল্লেখযোগ্য চলচ্চিত্র হল কেএস রবিকুমারের *পদয়াপ্পা* (১৯৯৯), যেখানে তিনি নাসারের অভিনীত চরিত্রের স্ত্রীর ভূমিকায় অভিনয় করেন। এছাড়াও তার অভিনীত অন্যান্য প্রাথমিক চলচ্চিত্রগুলির মধ্যে রয়েছে *[[জোড়ি (১৯৯৯-এর চলচ্চিত্র)|জোডি]]* (১৯৯৯), *[[সেতু (চলচ্চিত্র)|সেতু]]* (১৯৯৯), *সঙ্গমম* (১৯৯৯) এবং *থেনালি* (২০০০) । তিনি প্রধান অভিনেত্রী হিসেবেও বেশ কিছু চলচ্চিত্রে অভিনয় করেছিলেন যাদের মধ্যে মালায়ালাম ছবি, *আরাম ইন্দ্রিয়াম* (২০০১) উল্লেখযোগ্য। পরবর্তীতে তিনি একশোরও বেশি ছবিতে প্রধানত পার্শ্ব চরিত্রে অভিনয় করেছেন।  তিনি *নান থান বালা* (২০১৪) ছবিতে একজন সহ-অভিনেত্রী হিসেবে অভিনয় করেছেন। চলচ্চিত্রটি সমালোচকদের কাছ থেকে মিশ্র পর্যালোচনা পেয়েছিল। 

লাবণ্য টেলিভিশনে ধারাবাহিকে বিভিন্ন ভূমিকায় অভিনয় করতে শুরু করেন। তিনি ঐতিহাসিক নাটক *রোমাপুরী পান্ডিয়ানে* একজন রাজকুমারীর চরিত্রে অভিনয় করেন। 

## নির্বাচিত চলচ্চিত্র তালিকা

## তথ্যসূত্র

বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
সারা পার্স

**সারা পার্স** (মৃত্যু ১৯২৭) একজন আইরিশ আন্দোলনকারী ছিলেন। তিনি ভোটাধিকারের জন্য আন্দোলনে অংশগ্রহণ করেন।

পার্স গলওয়ের পার্স ডিস্টিলারি পরিবারের সদস্য এবং লেডি গ্রেগরির আত্মীয় ছিলেন। তিনি গলওয়ের গ্লেনার্ডে জন্মগ্রহণ করেন এবং সেখানেই বসবাস করতেন। তাঁর বাবা ছিলেন হেনরি স্ট্রাটফোর্ড (১৮৩৮-১৯০০)। তিনি নান'স আইল্যান্ডে অবস্থিত ডিস্টিলারির ব্যবস্থাপক ছিলেন এবং তাঁর মায়ের নাম ছিল এলিয়েনর পার্স। পার্স ছিলেন দশ ভাইবোনের মধ্যে তৃতীয়।

১৮৯৯ সালে, তিনি গলওয়ের দারিদ্র্য আইন ইউনিয়নের পশ্চিম ও দক্ষিণ ওয়ার্ডের দুইজন নারী প্রার্থীর একজন ছিলেন। ১৯০০ সালে তাঁর পিতার মৃত্যুর কারণে তিনি নির্বাচনের একদিন আগে দরিদ্র আইন অভিভাবক পদ থেকে নিজের নাম প্রত্যাহার করেন এবং পরবর্তীতে আর কোনো নির্বাচন প্রতিদ্বন্দ্বিতা করেননি। যখন তাঁর ভাই ও তাঁর পরিবার পার্স পরিবারের বাড়িতে বসবাস শুরু করেন, তখন তিনি লন্ডনে চলে যান। ১৯২৭ সালে তিনি সেখানে মৃত্যুবরণ করেন।

## আরও দেখুন
* এমিলি অ্যান্ডারসন
* মেরি ডোনোভান ও'সুলিভান
* ফ্লোরেন্স মুন
* মেরি ফ্লিটউড বেরি

## তথ্যসূত্র

বিষয়শ্রেণী:গলওয়ে কাউন্টির মানুষ
বিষয়শ্রেণী:আইরিশ ভোটাধিকারের জন্য আন্দোলনকারী
বিষয়শ্রেণী:১৯২৭-এ মৃত্যু
বিষয়শ্রেণী:অজ্ঞাত জন্ম সাল
বিষয়শ্রেণী:২০শ শতাব্দীর আইরিশ নারী
লোক পোশাক

**লোক পোশাক**, **ঐতিহ্যবাহী পোশাক** বা **জাতিগত পোশাক** হলো নির্দিষ্ট কোনো জাতিগোষ্ঠী, দেশ বা অঞ্চলের সঙ্গে সম্পর্কিত পরিধেয় পোষাক, যা সাংস্কৃতিক, ধর্মীয় বা জাতীয় পরিচয়ের প্রকাশ হিসেবে ব্যবহৃত হয়। যদি এই পোশাক কোনো জাতিগোষ্ঠীর হয়, তবে একে জাতিগত পোশাক বলা যেতে পারে। ঐতিহ্যবাহী পোশাক সাধারণত দুই ধরনের হয়—প্রাত্যহিক পরিধান এবং আনুষ্ঠানিক পরিধান। এখানে "কস্টিউম" শব্দটি কখনো কখনো নেতিবাচক অর্থ বহন করতে পারে, কারণ এটির একাধিক অর্থ রয়েছে। তাই অপ্রীতিকর না করে "পোশাক", "পোশাকশৈলী", "পরিধান" বা "গৌরবময় পোশাক" শব্দগুলোর ব্যবহার করা যেতে পারে।

প্রণয়ধর্মী জাতীয়তাবাদ ইউরোপের কিছু অংশে বৃদ্ধি পাওয়ার পর প্রাক-শিল্প বিপ্লবী কৃষক সমাজকে এমন সব বৈশিষ্ট্য হিসেবে দেখানো হতে থাকে, যা প্রকৃত এবং আকাঙ্ক্ষিত মনে করা হতো। সেসব পোশাক, যা কৃষক সমাজের পরিধানে অনুপ্রাণিত, প্রাক-শিল্প বিপ্লবী ঐতিহ্যবাহী টেক্সটাইল থেকে তৈরি করা হতো।

যেসব অঞ্চলে পশ্চিমা পোশাকের শৈলী প্রচলিত সেখানে ঐতিহ্যবাহী পোশাক (বিশেষত যেগুলো সাংস্কৃতিক ঐতিহ্য বা পরিচয়ের সঙ্গে সম্পর্কিত) প্রায়ই বিশেষ অনুষ্ঠান বা উদযাপন সময়ে পরা হয়। আন্তর্জাতিক অনুষ্ঠানগুলোর ক্ষেত্রে, অ-পশ্চিমা অংশগ্রহণকারীদের জন্য "ব্যবসায়িক স্যুট বা জাতীয় পোশাক"-এর মতো সংকর পোশাক কোডের ব্যবস্থা করা হতে পারে।

## তথ্যসূত্র

## বহিঃসংযোগ
সুনয়না (রামায়ণ)

**সুনয়না** (সংস্কৃত : सुनयना) হলেন হিন্দু মহাকাব্য রামায়ণের বিদেহের রাণী। তিনি মিথিলা থেকে রাজত্ব করা বিদেহের রাজা জনকের অগ্রমহিষী এবং সীতা ও ঊর্মিলার মা।

## ব্যুৎপত্তি
সুনয়না নামটির উৎপত্তি সংস্কৃত থেকে এবং এটিকে দুটি ভাগে ভাগ করা যেতে পারে: সু অর্থ ভালো, এবং নয়না অর্থ চোখ। সুতরাং, তার নামের অর্থ 'সুন্দর চোখ'।

## কিংবদন্তি

### জন্ম
বাল্মীকি সুনয়নার পিতৃপরিচয় সম্পর্কে নীরব থাকেন এবং তাঁকে সীরাধ্বজ জনক-এর অগ্রমহিষী হিসেবে উল্লেখ করেন। রামায়ণের পরবর্তী সংযোজনগুলিতে তাঁকে সুনয়না হিসেবে উল্লেখ করা হয়েছে এবং তাঁকে শিবের একনিষ্ঠ ভক্ত সর্পের কন্যা হিসেবে বিবেচনা করা হয়।

### বিবাহ এবং সন্তান

রাজা জনকের সাথে সুনয়নার বিবাহ হয়েছিল। জনক তাঁর রাজধানী মিথিলা থেকে বিদেহ অঞ্চল শাসন করতেন। জনকের সাথে বিবাহের সময়, শিব চূড়ামণির আকারে একটি এবং আংটিতে খোদাই করা একটি, এই দুটি রত্ন উপহার দিয়েছিলেন।

*[[রামায়ণ]]* অনুসারে জনক এবং সুনয়না যজ্ঞের অংশ হিসেবে জমি চাষ করার সময় সীতাকে খুঁজে পেয়েছিলেন এবং তাকে দত্তক নিয়েছিলেন। সীতাকে দেবী লক্ষ্মীর অবতার হিসেবে বিবেচনা করা হয়। পরে তিনি জয়া একাদশীতে ঊর্মিলার জন্ম দেন, যিনি দেবী নাগলক্ষ্মীর অবতার।

সীতা যখন প্রাপ্তবয়স্ক হলেন, তখন জনক তাঁর স্বয়ম্বর পরিচালনা করেন, রাম সেটি জয় করে নেন। রাম ও সীতার বিবাহের পাশাপাশি উর্মিলা রামের ছোট ভাই লক্ষ্মণকে বিবাহ করেন।* [[বুন্দেলখণ্ড|বুন্দেলি রামায়ণ]]* অনুসারে সুনয়নাই সীতাকে আংটি এবং চূড়ামণি দিয়েছিলেন।

### মিথিলার রানী
সুনয়না মিথিলার রানী হিসেবে জনকের মা কৈকেশীর স্থলাভিষিক্ত হন। রানী হিসাবে, তিনি বিদেহের রাজনৈতিক ও সাংস্কৃতিক দিকগুলিতে নিজেকে ঢেলে দিয়েছিলেন।

## জনপ্রিয় সংস্কৃতিতে

### চলচ্চিত্র

* ২০১১ সালের তেলুগু চলচ্চিত্র *শ্রী রামা রাজ্যম-*-এ সুনয়না চরিত্রে অভিনয় করেছিলেন সুধা।

### টেলিভিশন

* উর্মিলা ভাট ১৯৮৭ সালের *রামায়ণ* ধারাবাহিকে সুনয়না চরিত্রে অভিনয় করেছিলেন।
* শালিনী কাপুর সাগর ২০০২ সালের *রামায়ণ* ধারাবাহিকে সুনয়না চরিত্রে অভিনয় করেছিলেন।
* *প্রির্ণা আগরওয়াল / ফাল্গুনী ডেভ* *২০০৮ সালের রামায়ণ* ধারাবাহিকে সুনয়না চরিত্রে অভিনয় করেছিলেন।
* *নিতিকা শর্মা* *২০১১ সালের ডিভন কে দেব...মহাদেব* সিরিজে সুনয়নার চরিত্রে অভিনয় করেছিলেন।
* *নিতিকা আনন্দ মুখার্জি ২০১২ সালের রামায়ণ* ধারাবাহিকে সুনয়না চরিত্রে অভিনয় করেছিলেন ।
* ভার্গবী চিরমুলে ২০১৫ সালের *সিয়া কে রাম* ধারাবাহিকে সুনয়না চরিত্রে অভিনয় করেছিলেন।
* *সম্পাদা ভাজে* *২০১৮ সালের রাম সিয়া কে লব কুশ* ধারাবাহিকে সুনয়না চরিত্রে অভিনয় করেছিলেন।
* *ভিয়া রায় চৌধুরী* *২০২৪ সালের শ্রীমদ রামায়ণ* ধারাবাহিকে সুনয়না চরিত্রে অভিনয় করেছিলেন।

## তথ্যসূত্র

## আরও পড়া
* ''বাল্মীকি রামায়ণ'', ইংরেজি শ্লোক অনুবাদ দেশিরাজু হনুমন্ত রাও, কে. এম. কে. মূর্তি প্রমুখ।

বিষয়শ্রেণী:রামায়ণের চরিত্র
বিষয়শ্রেণী:হিন্দু পুরাণে রাণী
নারী ক্রীড়া আইনে ন্যায্যতা

**নারী ক্রীড়া আইনে ন্যায্যতা** (ইংরেজি: ফেয়ারনেস ইন উইমেন’স স্পোর্টস অ্যাক্ট) আইডাহো, ফ্লোরিডা এবং আরকানসাসে পাস হওয়া একটি আইন। যা আন্তঃবিদ্যালয়, আন্তঃকলেজ, অন্তর্মহল, ক্লাব ক্রীড়া দল এবং সরকারি বিদ্যালয় বা বিশ্ববিদ্যালয়ের পৃষ্ঠপোষকতায় আয়োজিত যেকোনো খেলায় অংশগ্রহণকে ব্যক্তির জৈবিক লিঙ্গের ভিত্তিতে সীমাবদ্ধ করে। এই আইন প্রণয়ন করা হয়েছে এই আশঙ্কার ভিত্তিতে যে, ট্রান্সজেন্ডার নারীদের নারীদের ক্রীড়া প্রতিযোগিতায় অংশগ্রহণের সুযোগ দিলে তাদের শারীরিক বৈশিষ্ট্যের কারণে অন্য প্রতিযোগীদের তুলনায় বাড়তি সুবিধা সৃষ্টি হতে পারে।

এই আইনগুলোর সমর্থকরা মনে করেন, নারীদের ক্রীড়াঙ্গনে ন্যায্য প্রতিযোগিতা বজায় রাখা এবং এর গৌরব রক্ষা করার জন্য এ ধরনের বিধিনিষেধ প্রয়োজন। অন্যদিকে, বিরোধীরা দাবি করেন যে এই আইনগুলো বৈষম্যমূলক ও অন্যায়। ট্রান্সজেন্ডার অধিকারকর্মীরা এসব আইনকে চ্যালেঞ্জ জানিয়ে আইনি লড়াই চালিয়ে যাচ্ছেন এবং সমালোচনা করছেন। তারা মনে করেন এসব বিধি ক্ষতিকর ধ্যানধারণাকে স্থায়ী করছে এবং লিঙ্গ পরিচয়ের বহুমুখিতা উপেক্ষা করছে।

এ ধরনের আইন যুক্তরাষ্ট্রের বিভিন্ন অঙ্গরাজ্যে প্রস্তাবিত হয়েছে এবং এটি একটি জাতীয় বিতর্কের অংশ। যেখানে প্রশ্ন উঠেছে—ট্রান্সজেন্ডার ক্রীড়াবিদদের তাদের লিঙ্গ পরিচয়ের ভিত্তিতে খেলায় অংশগ্রহণের অনুমতি দেওয়া উচিত কি না। ২০২৫ সালে জানুয়ারিতে মার্কিন যুক্তরাষ্ট্রের প্রতিনিধি সভা "প্রোটেকশন অব উইমেন অ্যান্ড গার্লস ইন স্পোর্টস অ্যাক্ট" নামের একটি অনুরূপ আইন পাস করে, যা ট্রান্সজেন্ডার নারীদের নারীদের ক্রীড়া দলে অংশগ্রহণে নিষেধাজ্ঞা আরোপ করে।

## আরো দেখুন
* খেলাধুলায় নারী
* খেলাধুলায় ট্রান্সজেন্ডার ব্যক্তি
* মার্কিন যুক্তরাষ্ট্রে ট্রান্সজেন্ডারদের আইনি ইতিহাস
## তথ্যসূত্র

বিষয়শ্রেণী:মার্কিন যুক্তরাষ্ট্রে ট্রান্সজেন্ডার আইন
বিষয়শ্রেণী:মার্কিন যুক্তরাষ্ট্রে ট্রান্সজেন্ডারদের বিরুদ্ধে আইনি বৈষম্য
বিষয়শ্রেণী:ক্রীড়া আইন
ট্রান্সজেন্ডার নারী

**ট্রান্সজেন্ডার নারী** (সংক্ষেপে **ট্রান্স নারী**) হলো যাদের জন্মের সময় পুরুষ হিসেবে নির্ধারণ করা হয়েছিল, কিন্তু তাদের লিঙ্গ পরিচয় নারী। ট্রান্স নারীরা *লিঙ্গ অস্বস্তি*তে (ডিসফোরিয়া) ভুগতে পারেন, যখন তাদের লিঙ্গ পরিচয় এবং জন্মের সময় নির্ধারিত লিঙ্গের মধ্যে অসঙ্গতি থাকে, তখন এটি ঘটে, ফলে মানসিক কষ্টের সৃষ্টি হয়। লিঙ্গ ডিসফোরিয়ার চিকিৎসা হিসাবে লিঙ্গ-নিশ্চিতকরণ যত্ন প্রদান করা হতে পারে।

লিঙ্গ-নিশ্চিতকরণ যত্নের মধ্যে সামাজিক ও চিকিৎসাগত পরিবর্তন অন্তর্ভুক্ত থাকতে পারে। সামাজিক পরিবর্তনের মাধ্যমে একজন ব্যক্তি নতুন নাম গ্রহণ, পোশাক ও চুলের ধরন পরিবর্তন এবং নিজ লিঙ্গ পরিচয়ের সাথে মিল রেখে সর্বনাম ব্যবহার করতে পারেন। চিকিৎসাগত পরিবর্তনের অন্যতম প্রধান অংশ হলো নারীবাচক হরমোন থেরাপি, যা স্তন গঠনের উন্নয়ন, শরীরের চর্বির পুনর্বণ্টন এবং কোমর-নিতম্বের অনুপাত পরিবর্তনের মাধ্যমে নারীদের গৌণ যৌন বৈশিষ্ট্য গড়ে তোলে। এছাড়া, কেউ চাইলে নারীবাচক অস্ত্রোপচারের মধ্য দিয়ে যেতে পারেন, যেমন যোনি পুনর্গঠন অস্ত্রোপচার, কণ্ঠস্বর পরিবর্তনের জন্য নারীকরণ ল্যারিংগোপ্লাস্টি, কিংবা মুখের আকৃতি পরিবর্তনের জন্য মুখ নারীকরণ অস্ত্রোপচার। সামাজিক ও চিকিৎসাগত উভয় পরিবর্তনই লিঙ্গ ডিসফোরিয়া কমাতে সহায়ক হতে পারে। অন্যান্য নারীদের মতো ট্রান্স নারীদেরও যেকোনো যৌন অভিমুখিতা থাকতে পারে।

ট্রান্স নারীরা কর্মসংস্থান ও বাসস্থানের ক্ষেত্রে জীবনের নানা সময় উল্লেখযোগ্য বৈষম্যের শিকার হন। তারা শারীরিক ও যৌন নির্যাতন, বিদ্বেষমূলক অপরাধ এবং এমনকি ঘনিষ্ঠ সঙ্গীর কাছ থেকেও সহিংসতার সম্মুখীন হতে পারেন। যুক্তরাষ্ট্রে, এই বৈষম্য বিশেষভাবে তীব্র হয় যখন কোনো ট্রান্স নারী বর্ণগত সংখ্যালঘু সম্প্রদায়ের সদস্য হন, কারণ তারা একই সঙ্গে ট্রান্সমিসোজিনি (ট্রান্স নারীদের প্রতি বিদ্বেষ) ও বর্ণবাদের যুগপৎ প্রতিক্রিয়ার শিকার হন।

ট্রান্সজেন্ডার নারী এবং ট্রান্সসেক্সুয়াল নারী শব্দ দুটি প্রায়ই পরস্পর বিনিময়যোগ্যভাবে ব্যবহার করা হলেও, এদের অর্থ সম্পূর্ণ এক নয়। ট্রান্সজেন্ডার একটি বিস্তৃত ধারণা, যা বিভিন্ন ধরনের লিঙ্গ বৈচিত্র্যময় ব্যক্তিদের অন্তর্ভুক্ত করে, যার মধ্যে ট্রান্সসেক্সুয়াল ব্যক্তিরাও রয়েছেন।
## আরো দেখুন
* রূপান্তরকামী পুরুষ
* ট্রান্সফেমিনিজম

## তথ্যসূত্র

## বহিঃসংযোগ


বিষয়শ্রেণী:নারী পরিভাষা
বিষয়শ্রেণী:ট্রান্সজেন্ডার পরিচয়
২০২৬ ফিফা বিশ্বকাপ বাছাইপর্ব (কনমেবল)

**[[২০২৬ ফিফা বিশ্বকাপ বাছাইপর্ব|২০২৬ ফিফা বিশ্বকাপের বাছাইপর্ব]]** দক্ষিণ আমেরিকার বিভাগটি কনমেবল এর সদস্য জাতীয় দলগুলির জন্য কানাডা, যুক্তরাষ্ট্র এবং মেক্সিকোতে অনুষ্ঠিত ২০২৬ ফিফা বিশ্বকাপের বাছাইপর্বের প্রতিযোগিতা হিসেবে কাজ করে। চূড়ান্ত প্রতিযোগিতায় মোট ৬টি সরাসরি স্লট কনমেবল দলের জন্য উপলব্ধ, সেই সাথে ১টি আন্তঃমহাদেশীয় প্লে-অফ স্লটের সাথে যুক্ত করা হয়।

কনমেবল প্রথম কনফেডারেশন যারা ২০২৬ ফিফা বিশ্বকাপের জন্য তাদের যোগ্যতা প্রক্রিয়া শুরু করে, যেখানে প্যারাগুয়ে–পেরু বৈশ্বিক বাছাইপর্ব প্রক্রিয়ার প্রথম ম্যাচ ছিল।

## বিন্যাস
২২শে আগস্ট ২০২২-এ, কনমেবল দক্ষিণ আমেরিকায় অনুষ্ঠিত ১৯৯৮ বিশ্বকাপের বাছাইপর্বের পর থেকে ব্যবহৃত বর্তমান যোগ্যতা বিন্যাসটি রাখার জন্য ফিফার কাছে একটি অনুরোধ পাঠায়। ২০২৩ সালের মার্চ বা জুনে বাছাইপর্বের প্রথম খেলা অনুষ্ঠিত হওয়ার সাথে সাথে এটি নিশ্চিত করা হয়েছিল।

২৭শে ফেব্রুয়ারি ২০২৩-এ, কনমেবলের সভাপতি আলেজান্দ্রো দোমিনগুয়েজ ঘোষণা করেন যে বাছাইপর্বের খেলা গুলো ২০২৩ সালের সেপ্টেম্বরে শুরু হবে, যা ১৬ মার্চ রুয়ান্ডার রাজধানী কিগালিতে অনুষ্ঠিত ৭৩তম ফিফা কংগ্রেসের প্রাক্কালে কনমেবল কাউন্সিল কর্তৃক অনুমোদিত হয়েছিল।

কনমেবলের দলগুলোর জন্য উপলব্ধ স্লট বৃদ্ধি সত্ত্বেও যোগ্যতা কাঠামো পূর্ববর্তী সংস্করণগুলির মতো একই রয়েছে, যেখানে প্রতিটি দল স্বাগতিক ও অতিথি রাউন্ড-রবিন বিন্যাসে একে অপরের সাথে দুইবার করে খেলে।

বাছাইপর্ব প্রতিযোগিতা শুরুর আগে পূর্ববর্তী বিশ্বকাপের বাছাইপর্বে বায়রন কাস্তিলোর জন্য মিথ্যা তথ্য সম্বলিত একটি নথি ব্যবহার করার জন্য ইকুয়েডরের অর্জিত পয়েন্ট থেকে ৩ পয়েন্ট কেটে নেওয়া হয়।

## সময়সূচি
বাছাইপর্বের ম্যাচগুলো ফিফা আন্তর্জাতিক ম্যাচ বর্ষপঞ্জির অন্তর্গত তারিখে মোট ১৮টি ম্যাচ সাপ্তাহিক এতে অনুষ্ঠিত হয়। প্রতিযোগিতার পূর্ববর্তী আসরের যে সময়সূচি ব্যবহার করা হয়েছে, ম্যাচের সময়সূচিও তেমনই। ২০২৩ সালে ৬টি, ২০২৪ সালে ৬টি এবং ২০২৫ সালে ৬টি ম্যাচ সাপ্তাহিক অনুষ্ঠিত হয়।

## অংশগ্রহণকারী দলসমূহ
সকল ১০টি কনমেবল সদস্য দেশ এই বাছাইপর্বে অংশ নেয়।

## পয়েন্ট টেবিল

## আন্তঃমহাদেশীয় প্লে-অফ

৭ম স্থানে থাকা বলিভিয়া দলটি এএফসি, সিএএফ ও ওএফসি থেকে একটি করে এবং কনকাকাফের দুটি দল আন্তঃ-কনফেডারেশন প্লে-অফে যোগ দেন। ফিফা পুরুষদের বিশ্ব র‍্যাঙ্কিং অনুসারে দলগুলির স্থান নির্ধারণ করা হবে, যেখানে চারটি সর্বনিম্ন র‍্যাঙ্কিং দল দুটি এক-বিদায় বিন্যাসে ভিত্তিতে ম্যাচে খেলবে। বিজয়ী দল একক-বিদায় ম্যাচের আরেকটি সেটে দুটি সর্বোচ্চ র‍্যাঙ্কিংয়ের দলের মুখোমুখি হবে, এই ম্যাচগুলির বিজয়ী দল মার্কিন যুক্তরাষ্ট্র, কানাডা এবং মেক্সিকোতে বিশ্বকাপের জন্য যোগ্যতা অর্জন করবে।

## উত্তীর্ণ দল

কনমেবলের নিম্নোক্ত দলগুলো চূড়ান্ত প্রতিযোগিতায় খেলার যোগ্যতা অর্জন করেন।

:১ **গাড়** সেই বছরের চ্যাম্পিয়নদের ইঙ্গিত দেয়। *ইটালিকস* সেই বছরের আয়োজকদের নির্দেশ করে।

## টীকা

## তথ্যসূত্র

## বহিঃসংযোগ
*
* ফিফা বিশ্বকাপ বাছাইপর্ব – দক্ষিণ আমেরিকা, ফিফা.কম
* ফিফা বিশ্বকাপ বাছাইপর্ব – দক্ষিণ আমেরিকা, কনমেবল.কম

কনমেবল
বিষয়শ্রেণী:২০২৩-এ দক্ষিণ আমেরিকান ফুটবল
বিষয়শ্রেণী:২০২৪-এ দক্ষিণ আমেরিকান ফুটবল
বিষয়শ্রেণী:২০২৫-এ দক্ষিণ আমেরিকান ফুটবল
বিষয়শ্রেণী:ফিফা বিশ্বকাপ বাছাইপর্ব (কনমেবল)
ইউজেনি পোটোনিয়ে-পিয়ের

**ইউজেনি পোটোনিয়ে-পিয়ের** (৫ নভেম্বর ১৮৪৪ – ১২ জুন ১৮৯৮ প্যারিস) একজন ফরাসি নারীবাদী ছিলেন। তিনি ১৮৯২ সালে ফেডারেশন অব ফ্রেঞ্চ ফেমিনিস্ট সোসাইটি প্রতিষ্ঠা করেন।

তিনি ১৮৭০ এর দশকে লেওন রিশে এবং মারিয়া ডেরাইমেস এর সাথে মহিলাদের অবস্থার উন্নয়নের জন্য সোসাইটিতে যোগ দেন। তিনি সংস্থাটির সম্পাদক ছিলেন এবং *[[লে ড্রোইট দেস ফেমেস]]* নামে প্রকাশনার জন্য লিখতেন।  
১৮৮০ সালে, তিনি লিওনি রুজাদ এর সাথে *ইউনিয়ন দেস ফেমেস* প্রতিষ্ঠা করেন।

তিনি ১৮৯২ এবং ১৮৯৬ সালের আন্তর্জাতিক নারী অধিকার কংগ্রেসের কমিটির সম্পাদক ছিলেন।  
১৮৯৬ সালের বার্লিনে অনুষ্ঠিত আন্তর্জাতিক কংগ্রেসে দেওয়া বক্তৃতায়, পোটোনিয়ে-পিয়ের দাবি করেন যে তিনিই এবং তার ফরাসি নারীবাদী সহকর্মীরা *ফেমিনিসমে* (নারীবাদ) শব্দটি প্রথম প্রচলন করেছিলেন।

## মৃত্যু
১২ জুন ১৮৯৮ সালে, তিনি মস্তিষ্কে রক্তক্ষরণের কারণে ৫৪ বছর বয়সে মারা যান। তাকে পেরে লাশেজ সমাধিক্ষেত্রে সমাহিত করা হয়।

## উক্তি

## তথ্যসূত্র

বিষয়শ্রেণী:ফরাসি নারীবাদী
বিষয়শ্রেণী:১৮৪৪-এ জন্ম
বিষয়শ্রেণী:১৮৯৮-এ মৃত্যু
মেরি পাওয়েল

**মেরি স্যাডলার পাওয়েল** (১৪ ডিসেম্বর ১৮৫৪ – ৮ মার্চ ১৯৪৬) ছিলেন একজন নিউজিল্যান্ডীয় মদ-বিরোধী কর্মী ও নারী ভোটাধিকারের সমর্থক।

## জীবনী
পাওয়েল ১৮৫৪ সালে ইংল্যান্ডের নরফোকের মেথওল্ড শহরে জন্মগ্রহণ করেন। তার পিতা উইলিয়াম পাওয়েল ছিলেন একজন মেথডিস্ট ধর্মযাজক এবং তার মায়ের নাম ছিল মেরি (জন্ম নাম স্যাডলার)। ১৮৮৫ সালে তার মায়ের মৃত্যু হলে তিনি নিউজিল্যান্ডে অভিবাসন করেন এবং তার ভাইয়ের সাথে বসবাস করতে শুরু করেন। তিনি ইনভারকারগিল শাখার উইমেনস ক্রিশ্চিয়ান টেম্পারেন্স ইউনিয়ন নিউজিল্যান্ড-এর সাথে সক্রিয়ভাবে কাজ করতেন। তিনি ইনভারকারগিল শাখার সভাপতি হিসেবে দায়িত্ব পালন করেন এবং এটি নিউজিল্যান্ডে সংস্থাটির দ্বিতীয় বৃহত্তম শাখা হয়ে ওঠে। পাওয়েল ৩০ বছরেরও বেশি সময় ধরে সংস্থাটির সাথে সক্রিয় ছিলেন এবং তিনি যোগাযোগ সম্পাদক, রেকর্ডিং সম্পাদক এবং সংগঠক হিসেবে দায়িত্ব পালন করেন। ১৮৯০ সালে তিনি তার প্রথম জাতীয় সম্মেলনে যোগ দেন। ১৯০০ সালে, তিনি লন্ডনে অনুষ্ঠিত সংস্থার বিশ্ব দ্বিবার্ষিক সম্মেলনে অংশ নেন। ১৯১৯ সালে, তাকে এর আজীবন সদস্য করা হয়।

পাওয়েল *নিউজিল্যান্ড মেথডিস্ট* পত্রিকার জন্য "আন্টি কেট" ছদ্মনামে যুবতী নারীদের জন্য খ্রিস্টীয় জীবনধারা প্রচারমূলক কলাম লিখতেন। তিনি নারীদের ভোটাধিকারেরও সমর্থক ছিলেন।

পাওয়েল কখনও বিয়ে করেননি। ৮ মার্চ ১৯৪৬ সালে, ৯১ বছর বয়সে তিনি নিউজিল্যান্ডের ডুনেডিনে মৃত্যুবরণ করেন।

## তথ্যসূত্র

বিষয়শ্রেণী:১৮৫৪-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:ইংল্যান্ড থেকে নিউজিল্যান্ডে অভিবাসিত ব্যক্তি
বিষয়শ্রেণী:নিউজিল্যান্ডের নারী ভোটাধিকারের সমর্থক
বিষয়শ্রেণী:নিউজিল্যান্ডের মদ-বিরোধী কর্মী
বিষয়শ্রেণী:নরফোকের মানুষ
বিষয়শ্রেণী:উইমেনস ক্রিশ্চিয়ান টেম্পারেন্স ইউনিয়নের সভাপতি
জানা রামাদানি

**জানা রামাদানি** (জন্ম ১৯৮৪) একজন জার্মান রাজনীতিবিদ, নারীবাদী কর্মী এবং আলবেনীয় বংশোদ্ভূত লেখক। তিনি স্কোপিয়েতে জন্মগ্রহণ করেন কিন্তু শৈশবে পশ্চিম জার্মানিতে পালিয়ে যান। তিনি সিডিইউ (রক্ষণশীল দল)-এর যুব সংগঠন জাঙ্গ ইউনিয়ন-এর উইলনসডোর্ফ শাখার চেয়ার ছিলেন।

তিনি ২০১২ সালে নারীবাদী প্রতিবাদ সংগঠন ফেমেন এর জার্মান শাখা প্রতিষ্ঠার মাধ্যমে পরিচিতি লাভ করেন এবং যৌন শোষণের বিরুদ্ধে বেশ কয়েকটি টপলেস প্রতিবাদে অংশ নেন। একটি আলোচিত প্রতিবাদে তিনি হাইডি ক্লুম-এর টেলিভিশন কাস্টিং শো *[[জার্মানি'স নেক্ট টপ মডেল]]*-এর ৮ম চক্রের ফাইনালে "হাইডি হরর পিকচার শো" স্লোগান ধারণ করে মঞ্চে প্রবেশ করেন। এটি ফ্যাশন ইন্ডাস্ট্রির সৌন্দর্যের আদর্শের সমালোচনা করে। আরেকটি প্রতিবাদে, তিনি হামবুর্গের রিপারবানে শরীরে "ডেস্ট্রই দ্য সেক্স ইনডাস্ট্রি!" লিখে প্রতিবাদ জানান।

রামাদানির বই *ডি ফেরশ্লেয়েরটে গেফার: ডি মাখ্ট ডের মুসলিমিশেন মুটার উন্ড ডের টোলেরানৎসভান ডের ডয়চেন* ২০১৭ সালের মার্চে প্রকাশিত হয়। এতে ইসলাম এবং মুসলিম মায়েদের ভূমিকার সমালোচনা করা হয়েছে।

জ্যুডডয়চে ছাইটুং এর ২০১৭ সালের এপ্রিলের একটি সাক্ষাৎকার অনুসারে, তিনি প্রায়ই রক্ষণশীল মুসলিমদের কাছ থেকে প্রাণনাশের হুমকি পান। গর্ভবতী হওয়ার পর, এই হুমকির মধ্যে তাকে মারধর করে গর্ভপাত ঘটানোর হুমকিও অন্তর্ভুক্ত ছিল। পুলিশ তাকে সুরক্ষা দিতে অস্বীকৃতি জানালে তিনি আগ্নেয়াস্ত্র লাইসেন্সের জন্য আবেদন করেন।

## সূত্র

## বহিঃসংযোগ
*
*

বিষয়শ্রেণী:১৯৮৪-এ জন্ম
বিষয়শ্রেণী:স্কোপিয়ে’র রাজনীতিবিদ
বিষয়শ্রেণী:২১শ শতাব্দীর জার্মান অ-কল্পকাহিনী লেখক
বিষয়শ্রেণী:ক্রিশ্চিয়ান ডেমোক্রেটিক ইউনিয়ন (জার্মানি) রাজনীতিবিদ
বিষয়শ্রেণী:ইসলামের সমালোচক
বিষয়শ্রেণী:নারীবাদী প্রতিবাদ
বিষয়শ্রেণী:আলবেনীয় বংশোদ্ভূত জার্মান নাগরিক
বিষয়শ্রেণী:জার্মান নারীবাদী
বিষয়শ্রেণী:জীবিত ব্যক্তি
বিষয়শ্রেণী:নগ্নতা এবং প্রতিবাদ
বিষয়শ্রেণী:২১শ শতাব্দীর জার্মান লেখিকা
বিষয়শ্রেণী:জার্মান নারী অ-কল্পকাহিনী লেখক
বিষয়শ্রেণী:ইসলামের প্রাক্তন সমালোচক
বিষয়শ্রেণী:জার্মান অ-কল্পকাহিনী লেখিকা
বিষয়শ্রেণী:নগ্নতা ও প্রতিবাদ
লিজি রেট্রে

**লিজি ফ্রস্ট রেট্রে** (নেই **ফেন্টন**, ২২ মার্চ ১৮৫৫ &ndash; ১২ আগস্ট ১৯৩১) একজন নিউজিল্যান্ডীয় সাংবাদিক, নারীবাদী ও সমাজসেবিকা ছিলেন।

## জীবনী
রেট্রের জন্ম ২২ মার্চ ১৮৫৫ সালে, নিউজিল্যান্ডের ওটাগো অঞ্চলের ডুনেডিনে মেরি লিস্টার এবং আর্চডিকন জন অ্যালবার্ট ফেন্টনের ঘরে। পরিবারের শিশুদের শিক্ষার জন্য তাঁর পরিবার ইউরোপে ফিরে গিয়েছিল। নিউজিল্যান্ডে ফিরে আসার পর, লিজি ধনী ব্যবসায়ী উইলিয়াম রেট্রেকে বিয়ে করেন। শুরুতে তিনি সেন্ট জন অ্যাম্বুলেন্সের মাধ্যমে সমাজসেবামূলক কাজে যুক্ত ছিলেন। পরে তিনি নারী ভোটাধিকার ও অন্যান্য নারীবাদী আন্দোলনে যুক্ত হন এবং সাংবাদিক হিসেবে তার অবস্থান ব্যবহার করে এসব বিষয়ে প্রচার চালান। *জেন্টলউইমেন* এবং *নিউজিল্যান্ড গ্রাইফিক*-এ তিনি কর্মসংস্থান, শিক্ষা ও ভোটাধিকার নিয়ে লিখতেন। তিনি উইমেন্স ফ্রেঞ্চাইজ লিগে নির্বাচিত হন এবং সদস্যপদ পুরুষদের জন্যও উন্মুক্ত করার ক্ষেত্রে গুরুত্বপূর্ণ ভূমিকা রাখেন।

রেট্রে ১২ আগস্ট ১৯৩১ সালে নিউজিল্যান্ডের পারনেলে মারা যান।

## ঐতিহ্য
১৯৯৩ সালে নিউজিল্যান্ডে নারীদের ভোটাধিকার অর্জনের ১০০ বছর পূর্তি উপলক্ষে নির্মিত একটি ভোটাধিকারের ম্যুরালে রেট্রেকে অন্তর্ভুক্ত করা হয়েছে।

## তথ্যসূত্র

বিষয়শ্রেণী:১৮৫৫-এ জন্ম
বিষয়শ্রেণী:১৯৩১-এ মৃত্যু
বিষয়শ্রেণী:নিউজিল্যান্ডীয় সাংবাদিক
বিষয়শ্রেণী:নিউজিল্যান্ডের ভোটাধিকারের পক্ষে আন্দোলনকারী
বিষয়শ্রেণী:ডানেডিনের লেখক
বিষয়শ্রেণী:২০শ শতাব্দীর নিউজিল্যান্ডীয় লেখিকা
বিষয়শ্রেণী:নিউজিল্যান্ডের নারী সাংবাদিক
বিষয়শ্রেণী:১৯শ শতাব্দীর নিউজিল্যান্ডীয় লেখক
মিশেল রেডি

**মিশেল রেডি** হলেন ফিজির একজন নারী অধিকার কর্মী। রেডি সাউথ প্যাসিফিক বিশ্ববিদ্যালয়ে পড়াশোনা করেন এবং সাহিত্য ও ভাষায় শিক্ষাবিজ্ঞানে স্নাতক ডিগ্রি অর্জন করেন। এরপর তিনি দুটি স্নাতকোত্তর ডিপ্লোমা লাভ করেন, একটি সাহিত্যে এবং অন্যটি উন্নয়ন অধ্যয়ন বিষয়ে।

তিনি বিভিন্ন গুরুত্বপূর্ণ পদে কাজ করেছেন। এর মধ্যে ফিজি উইমেনস রাইটস মুভমেন্ট এর ভারপ্রাপ্ত নির্বাহী পরিচালক এবং ২০১৭ থেকে ২০২২ সাল পর্যন্ত ফিজি উইমেনস ফান্ডের ব্যবস্থাপক হিসেবে দায়িত্ব পালন করেছেন।

২০২২ সালে তিনি নতুনভাবে প্রতিষ্ঠিত প্যাসিফিক ফেমিনিস্ট ফান্ডে যোগ দেন। ২০০৮ সালে, তিনি দক্ষিণ আফ্রিকার কেপ টাউন শহরে নারী অধিকার উন্নয়ন সংস্থা সম্মেলনে ফিজির প্রতিনিধি হিসেবে অংশগ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ফিজীয় নারী অধিকার কর্মী